section_heading: Svrha
paragraph_text: Razlozi za izradu sustavnih pregleda literature vrlo su jednostavni. Istraživanja ima mnogo, i svatko tko poželi naći odgovor na neko pitanje suočit će se s velikim brojem literature. Osim toga, svako istraživanje nije iste kvalitete, nije nužno i zadovoljavajuće kvalitete. Autori sustavnog pregleda ne samo da sažimaju literaturu iz nekog područja, nego i daju procjenu kvalitete o postojećim istraživanjima. Rezultat sustavnog pregleda će pokazati da li su dokazi o nekom području dostatni i jesu li potrebna nova istraživanja, tako da daju važne informacije ne samo za praksu nego i za buduće istraživačke radove.